smcproject/ml-wiki-sentences huggingface dataset:
തുമ്പിയുടെ ശരീരഘടന ഇംഗ്ലീഷ് വിലാസം https://ml.wikipedia.org/wiki/External_morphology_of_Odonata തുമ്പിയുടെ ശരീര ഭാഗങ്ങൾ
അപൂർണ്ണ രൂപാന്തരീകരണം വഴി ജീവിതചക്രം പൂർത്തിയാക്കുന്ന ഒരു പ്രാണിയാണ് തുമ്പി .
ഇവയുടെ ലാർവ മുട്ടവിരിഞ്ഞു വെള്ളത്തിൽ വളരുന്നു.
വളർച്ച പൂർത്തിയാക്കി ഇമാഗോ ആയി രൂപാന്തരീകരണം പ്രാപിക്കുന്നതിനായി കരക്ക്‌ കയറുന്നതിനു മുൻപ് അവ എട്ട് മുതൽ പതിനേഴ് പ്രാവശ്യം വരെ പടം പൊളിക്കുന്നു.
ഇമാഗോ
ശിരസ്സ് , ഉരസ്സ് , ഉദരം , എന്നിങ്ങനെ മൂന്നായി ഇവയുടെ ശരീരത്തെ വേർതിരിക്കാം.
ശിരസ്സ്
28,000-ൽപ്പരം ഒമ്മറ്റിഡിയ ചേർന്നുള്ള വലിയ കണ്ണുകളും മൂന്നു ഒസെല്ലിയും ഇവയ്ക്ക് നല്ല കാഴ്ചശക്തിയും അതോടൊപ്പം പറക്കലിൽ സ്ഥിരതയും രൂപങ്ങൾ കൃത്യമായി തിരിച്ചറിയാനുള്ള കഴിവും നൽകുന്നു.
രണ്ടു ചെറിയ ശൃംഗികകളും ചവയ്ക്കാനും കടിച്ചുമുറിക്കാനും ഉപകരിക്കുന്ന വദനഭാഗങ്ങളും ഇവയ്ക്കുണ്ട്.
കല്ലൻതുമ്പി സൂചിത്തുമ്പി ഉരസ്സ്
ആറു കാലുകളും നാലു ചിറകുകളും ഉരസ്സുമായി ഘടിപ്പിച്ചിരിക്കുന്നു.
ഇവയുടെ ചുമലിലെ അസ്ഥിസംയോഗത്തിനു മുകളിലായി ഒരു antehumeral strip-ഉം താഴെയായി ഒരു humeral stripe-ഉം മിക്കവാറും ഉണ്ടാകും.
കല്ലൻതുമ്പി സൂചിത്തുമ്പി ചിറകുകൾ
ധാരാളം ഞരബുകൾ കൊണ്ടു ബലപ്പെടുത്തിയിരിക്കുന്ന ഇവയുടെ ചിറകുകൾ മിക്കവാറും സുതാര്യമോ ഭാഗികമായി നിറങ്ങളോടു കൂടിയവയോ ആകാം.
മിക്കവാറും തുമ്പികളുടെയും ചിറകുകളുടെ അഗ്രങ്ങളുടെ മുന്ഭാഗത്തായി ഓരോ റ്റെറോസ്റ്റിഗ്മ ഉണ്ടാകും.
ഇവ കട്ടികൂടിയതും നിറവ്യത്യാസമുള്ളതും ഞരമ്പുകളാൽ ചുറ്റപ്പെട്ടതും ഹീമോലിംഫ് നിറഞ്ഞതും ആയിരിക്കും.
ചിറകുകളിലുള്ള അഞ്ചു പ്രധാന ഞരമ്പുകളും ആരംഭസ്ഥാനത്ത് കൂടിച്ചേർന്നിരിക്കുന്നു.
കല്ലൻതുമ്പി സൂചിത്തുമ്പി
സബ്‌കോസ്റ്റൽ ഞരമ്പ് ചിറകിന്റെ മുൻഭാഗത്തെ വരിപ്പുമായി കൂട്ടിമുട്ടുന്നിടത്ത് ഒരു നോഡ്സ് (nodus) ഉണ്ട്.
ചിറകുകളിലെ ഞരമ്പുകളുടെ ഘടന തുമ്പികളെ വേർതിരിച്ചറിയുവാൻ സഹായകമാണ്.
നാലു ചിറകുകളും സ്വതന്ത്രമായി ചലിപ്പിക്കാനാകും.
ചിറകുകളുടെ അഗ്രങ്ങൾ തമ്മിൽ 17 mm ( Agriocnemis ) മുതൽ 191 mm ( Megaloprepus coerulatus വരെ വലിപ്പമുള്ള തുമ്പികളുണ്ട്.
ഇവയുടെ കാലുകൾ ഇരപിടിക്കാനും ഇരിക്കാനും ഉപകരിക്കുന്നു.
ഉദരം
ഇവയുടെ ഉദരം നീണ്ടു നേർത്തതാണ്.
ഇത് പത്തു ഖണ്ഡങ്ങളാൽ നിർമ്മിക്കപ്പെട്ടിരിക്കുന്നു.
തന്മൂലം ശരീരം ആവശ്യാനുസരണം വളയ്ക്കുവാൻ സാധിക്കുന്നു.
തുമ്പികൾ ഇണ ചേരുന്നത് ചക്രരൂപത്തിൽ പരസ്പരം കോർത്തു പിടിച്ചാണ്.
ഇത്തരത്തിൽ കോർത്തു പിടിക്കുവാനുള്ള കുറുവാലുകൾ ഉദരത്തിന്റെ അവസാനഭാഗത്തായി കാണപ്പെടുന്നു.
ഇണ ചേരുവാനായി ആൺതുമ്പികളിൽ രണ്ടും മൂന്നും ഖണ്ഡങ്ങളിൽ ഉപ പ്രത്യുൽപ്പാദന അവയവവും പെൺതുമ്പികളിൽ എട്ട്-ഒൻപത് ഖണ്ഡങ്ങളിൽ മുട്ടയിടുവാനുള്ള ഓവിപ്പോസിറ്ററും ഉണ്ട്.
എന്നാൽ വെള്ളത്തിൽ നേരിട്ടു മുട്ടയിടുന്ന തുമ്പികൾക്ക് ഒരു ഫ്‌ളാപ്‌ മാത്രമേ ഉണ്ടാകൂ.
ഒരു കല്ലൻതുമ്പിയുടെ ഉദരത്തിലെ ഖണ്ഡങ്ങളും (S3-S10) കുറുവാലുകളും ലാർവ
തുമ്പികളുടെ [ലാർവ|ലാർവകൾ]] വെള്ളത്തിൽ ജീവിക്കുന്നവയും തുമ്പികളേക്കാൾ ഉറച്ചതും നീളം കുറഞ്ഞതും ആയ ശരീഘടനയുള്ളവയും ചിറകുകൾ ഇല്ലാത്തവയുമാണ്.
ഇവയുടെ വദനഭാഗം ഇരപിടിക്കാനുതകുംവിധം പ്രത്യേക ഘടനയോടുകൂടിയതാണ്.
സൂചിത്തുമ്പികൾക്ക് ശ്വസിക്കാനായി ഉദരത്തിന്റെ അവസാന ഭാഗത്തായി  ചെകിളകൾ ഉണ്ട്.
കല്ലൻതുമ്പികൾ മലാശയം വഴിയാണ് ശ്വസിക്കുന്നത്.
കല്ലൻതുമ്പി സൂചിത്തുമ്പി ഇതും കാണുക വിക്കിസ്പീഷിസിൽ Odonata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Wikimedia Commons has media related to Odonata .
തുമ്പി കല്ലൻതുമ്പി സൂചിത്തുമ്പി പ്രാണി പ്രാണികളുടെ ചിറകുകൾ പ്രാണിപഠനശാസ്ത്രം അവലംബം
തുമ്പോട്
തിരു വനന്തപുരം ജില്ലയുടെ തെക്കേ അറ്റത്തായി കിളിമാനൂർ ബ്ലോക്കിൽ മടവൂർ ഗ്രാമപഞ്ചായത്തു പരിധിയിൽ ഉൾപ്പെട്ട ഒരു ഉൾനാടൻ ഗ്രാമപ്രദേശമാണ് തുമ്പോട് .
ആറ്റിങ്ങൽ ടൗണിൽ നിന്നും 15 കി.
മീ മാറി നിലമേലിനു അടുത്തായാണ് ഈ പ്രദേശം സ്ഥിതി ചെയ്യുന്നത്.
മഠങ്ങളുടെ നാടെന്ന പേരിൽ പ്രസക്തി നേടിയ മടവൂരിനടുത്തായി വർക്കല താലൂക്കിന്റെ പരിധിയിൽ തുമ്പോട് സ്ഥിതി ചെയ്യുന്നു.
സീമന്തപുരം ശ്രീമഹാദേവക്ഷേത്രം, കളരി ശ്രീഭദ്രകാളിക്ഷേത്രം, എന്നീ ക്ഷേത്രങ്ങളും സി. എൻ. പി. എസ്. എൽ. പി. എസ് , സി. എൻ. പി. എസ് .
യു. പി. എസ് എന്നീ വിദ്യാലയങ്ങളും ഒരു ആയുർവേദ ആശുപത്രിയും ഇവിടെ കാണാം.
പ്രശസ്ത മലയാള ചലച്ചിത്രതാരം പരവൂർ രാമചന്ദ്രൻനായർ ഈ നാട്ടുകാരനാണ്.
നാലു റോഡുകൾ ചേർന്ന ഒരു നാല്ക്കവലയാണ് തുമ്പോട് ജംഗ്ഷൻ.
പ്രധാന വിനോദസഞ്ചാരകേന്ദ്രങ്ങളായ പൊന്മുടി ടൂറിസ്റ്റ്ഹോം , വർക്കലബീച്ച് ഇവ യഥാക്രമം തുമ്പോടിന്റെ തെക്ക്, വടക്ക്  ദിശകളിലായി ഒരേ ദൂരത്തിൽ സ്ഥിതി ചെയ്യുന്നു.
തുമ്പൂർമുഴി അണക്കെട്ട് Thumburmuzhi Dam Thumburmuzhi Dam
കേരളത്തിലെ തൃശ്ശൂർ ജില്ലയിലെ ചാലക്കുടി - വാഴച്ചാൽ റൂട്ടിൽ വാഴച്ചാൽ ഫോറെസ്റ് ഡിവിഷനിൽ അതിരപ്പിള്ളിക്ക് സമീപമായി പരിയാരം  ഗ്രാമപഞ്ചായത്തിലെ തുമ്പൂർമുഴിയിൽചാലക്കുടി ജലസേചനപദ്ധതി , യുടെ  ഭാഗമായി ചാലക്കുടിപ്പുഴ യിൽ നിർമിച്ച ഒരു തടയണയാണ് തുമ്പൂർമുഴി തടയണ .
കനാൽ വഴിയുള്ള ജനസേചനപദ്ധതിക്കായി 1949 ൽ നിർമ്മാണം തുടങ്ങി 1959 പണിതീർത്തു.
നിർമ്മാണചെലവ് 2 കോടി രൂപ.
ഈ പദ്ധതിയുടെ ഭാഗമായി രണ്ട് കനാലുകളുണ്ട്.
വലതുകനാലിന്റെ നീളം 48.28 കി.
മി ഉം  ഇടതുകനാലിന്റെ നീളം 35.45 കി.
മി ഉം ആണ്.
തടയണ കവിഞ്ഞൊഴുകുന്ന വെള്ളം ചെറിയതും എന്നാൽ മനോഹരമായ ഒരു വെള്ളച്ചാട്ടത്തിന്റെ പ്രതീതി ജനിപ്പിക്കുന്നു.
തടയണയുടെ ഇരുവശത്തുമായി നിർമ്മിച്ചിരിക്കുന്ന മനോഹരമായ ഉദ്യാനവും കുട്ടികൾക്കായുള്ള പാർക്കും ഉൾപ്പെട്ട വിനോദസഞ്ചാരകേന്ദ്രമാണ് ഏഴാറ്റുമുഖം പ്രകൃതിഗ്രാമം തുമ്പൂർമുഴി തൂക്കുപാലം
തുമ്പൂർമുഴിയെ ഏഴാറ്റുമുഖവുമായി ബന്ധിപ്പിക്കുന്ന തൂക്കുപാലം നിരവധി വിനോദസഞ്ചാരികളെ ആകർഷിക്കുന്നുണ്ട്.
വിനോദസഞ്ചാരികൾക്ക് തുമ്പൂർമുഴിയിൽ നിന്ന് തൂക്കുപാലം വഴി ഏഴാറ്റുമുഖവും സന്ദർശിക്കാം.
ശലഭങ്ങളും ഉദ്യാനവും
തുമ്പൂർമുഴി തടയണയോട് ചേർന്ന് ഒരു പൂന്തോട്ടവും കുട്ടികൾക്കായി കളിസ്ഥലവും ഉണ്ട്.
ശലഭങ്ങളുടെ ആവാസവ്യവസ്ഥയ്ക്ക് യോജിച്ചതാണ് ഈ പ്രദേശം.
അതിനാൽ തന്നെ ഇവിടെ ധാരാളം ശലഭങ്ങളെ കാണുവാൻ സാധിക്കും.
ശലഭങ്ങളുടെ പടം പിടിക്കാൻ താല്പര്യപ്പെടുന്നവരും ഇവിടെ സന്ദർശിക്കാറുണ്ട്.
കന്നുകാലി വളർത്തൽ ഗവേഷണ കേന്ദ്രം
കേരള കാർഷിക സർവ്വകലാശാലയുടെ കന്നുകാലിവളർത്തൽ ഗവേഷണ കേന്ദ്രം ഇവിടെ ആണ്.
മുന്തിയ സങ്കരയിനം കന്നുകാലികളെ ഇവിടെ ജനിപ്പിക്കുന്നു.
ശുദ്ധമായ പാരമ്പര്യം ഉള്ള  വെച്ചൂർ കാളകളും ഇവിടെ ഉണ്ട്.
സമീപ ആകർഷണ കേന്ദ്രങ്ങൾ ഏഴാറ്റുമുഖം പ്രകൃതിഗ്രാമം - തുമ്പൂർമുഴിയുടെ എതിർവശത്ത് ചാലക്കുടിപ്പുഴയുടെ മറുകരയിലാണ്.
പെരിങ്ങൽക്കുത്ത് അണക്കെട്ട് വാഴച്ചാൽ വെള്ളച്ചാട്ടം ചാർപ്പ വെള്ളച്ചാട്ടം അതിരപ്പിള്ളി വെള്ളച്ചാട്ടം ഡ്രീം വേൾഡ് അക്വാ തീം പാർക്ക് - ജലക്രീഡാ വിനോദ ഉദ്യാനം സിൽവർ സ്റ്റോം വാട്ടർ തീം പാർക്ക് - ഈ ജലക്രീഡ വിനോദ ഉദ്യാനത്തോട് ചേർന്ന് വലിയൊരു അലങ്കാര മൽസ്യ കേന്ദ്രവുമുണ്ട് ചിത്രശാല വലതുകനാൽ കവിഞ്ഞൊഴുകുന്നു ഇടതുകനാൽ കവിഞ്ഞൊഴുകുന്നു തുമ്പൂർമുഴി തടയണ തുമ്പൂർമുഴി തടയണ തൂക്കുപാലം തൂക്കുപാലം തടയണയുടെ ദൃശ്യം കൂടുതൽ കാണുക കേരളത്തിലെ അണക്കെട്ടുകളുടെ പട്ടിക കേരളത്തിലെ ജലവൈദ്യുതപദ്ധതികളുടെ പട്ടിക Thumboormuzhi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തുമ്പൂർമുഴി മാലിന്യസംസ്കരണ മാതൃക ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Thumburmuzhy_composting തുമ്പൂർമുഴി മാലിന്യസംസ്കരണ മാതൃക
കേരളത്തിൽ പ്രചാരമാർജ്ജിച്ചുകൊണ്ടിരിക്കുന്ന ഒരു കമ്പോസ്റ്റിങ്ങ് രീതിയാണ് തുമ്പൂർമുഴി മാലിന്യസംസ്കരണ മാതൃക .
കേരള വെറ്ററിനറി സർവ്വകലാശാലയിലെ അദ്ധ്യാപകനായ ഡോ. ഫ്രാൻസിസ് സേവ്യറുടെ നേതൃത്വത്തിലാണ് ഈ എയ്റോബിക്ക് കമ്പോസ്റ്റിങ്ങ് മാതൃക പരീക്ഷണനിരീക്ഷണങ്ങൾ നടത്തി വികസിപ്പിച്ചതു്.
ഡോ.ടി.എം തോമസ്സ് ഐസക്കിന്റെ മേൽനോട്ടത്തിൽ ആലപ്പുഴ നഗരത്തിൽ നടപ്പിൽ വരുത്തിയ മാലിന്യസംസ്കരണപദ്ധതിയിലും തൃശ്ശൂരിലെ ഏതാനും ഫ്ലാറ്റുകളിലും ഈ സാങ്കേതിക വിദ്യ ഉപയോഗിച്ചുവരുന്നു.
കർണാടകം, തമിഴ്‍നാട് തുടങ്ങിയ സംസ്ഥാനങ്ങളിലും നേപ്പാളിലും ഈ മാതൃക ഉപയോഗിച്ചുതുടങ്ങിയിട്ടുണ്ടു്.
( കേരളാ വെറ്ററനറി സർവകലാശാലാ വാർഷിക ഗവേഷണ റിപ്പോട്ട് 2014-2015 പേജുകൾ.79 മുതൽ 80 വരെ) പ്രവർത്തനരീതി
വായുനിർഗമനത്തിന്റെയും ചാണകത്തിലെ സൂക്ഷമജീവികളുടേയും സഹായത്തോടെ മൃഗങ്ങളുടെ മൃതശരീരം വരെ ദ്രവിപ്പിച്ച് വളമാക്കാനുതകുന്ന കമ്പോസ്റ്റിങ്ങ് രീതിയാണ് തുമ്പൂർമുഴി.
ഹരിത വാതകങ്ങൾ ഏറ്റവും കുറവ് ബഹിർഗമിപ്പിക്കുന്നു.
ഉയരുന്ന താപനില രോഗകാരികളായ സൂക്ഷ്മ ജീവികളെയും പരാദങ്ങളേയും നശിപ്പിക്കുന്നു.
പരിസ്ഥിതി സൗഹൃദം.
ശരീരാവശിഷ്ടങ്ങൾ ചീയാതെ കമ്പോസ്റ്റാക്കുന്നു തുമ്പൂർമുഴി മാത്രുകയിൽ തുമ്പൂർമൊഴി മാതൃകയുടെ ഗുണദോഷങ്ങൾ പരിസ്ഥിതി  സൗഹൃദപരം ദുർഗന്ധരഹിതം ജൈവാവശിഷ്ടം വിലയേറിയ വളമാക്കുന്നു കുറഞ്ഞ സ്ഥലവിനിയോഗം ചെലവു കുറഞ്ഞ മാർഗ്ഗം.
രോഗകീടങ്ങൾ നിലനിൽക്കുന്നില്ല.
ഈച്ച ശല്ല്യം ഉണ്ടാവുന്നില്ല.
ഊറൽ ഉണ്ടാവാത്തതിനാൽ ദുർഗന്ധം ഉണ്ടാവുന്നില്ല.
ഉയർന്ന താപനില ഏതാണ്ടു ഒരാഴ്ചക്കാലം നിലനിൽക്കുന്നു.
മാലിന്യങ്ങൾ ദ്രവിക്കുന്നു ഉയർന്ന താപനിലയിൽ രോഗാണുക്കൾ നശിക്കുന്നു.
പരാദങ്ങളുടെ വളർച്ച തീർത്തും ഉണ്ടാവുന്നില്ല.
മീഥൈനും കാർബൺ ഡൈ ഓക്സൈഡും പുറം തള്ളുന്നതിന്റെ അളവ് കുറക്കുന്നു തുമ്പൂർമുഴി മോഡൽ നിർമ്മാണവും സ്ഥാപനവും ഫെറോസിമെന്റ് തുമ്പൂർമുഴി ബിൻ
അനുയോജ്യമായ സ്ഥലം തിരഞ്ഞെടുക്കൽ; വായു കടക്കാവുന്ന ചുറ്റും മതിലോടെ 4x4x4 അടി വ്യാപ്തമുള്ള ഉയർന്ന ടാങ്ക് നിർമ്മിക്കുക; ടാങ്കിന്റെ അടി ഭാഗം സിമന്റോ ,ഫെറോസിമന്റൊ ഉപയോഗിച്ച് ചെയ്യാം.
എലികളെ പോലുള്ള ക്ഷുദ്രജീവികളെ തടയാൻ പുറം അരികുകൾ നെറ്റ് വെച്ച് മറയ്ക്കാം.
; വിവിധ അടുക്കുകളായി ജൈവവസ്തുക്കൾ ഇതിൽ നിക്ഷേപിക്കുക.
;40 മുതൽ 90 ദിവസത്തിനകം വളമായി മാറുന്നു.
; 70 ഡിഗ്രി സെത്ഷ്യസ് ഉള്ളിലെ താപനില.
യൂ എൻ ഡീ പീ കാലാവസ്താ നിയന്ത്രണ ഗ്രൂപ്പ് അവരുടെ 4 ഗ്രാമീണ മാലിന്യസംസ്കരണ മാതൃകയിൽ തുമ്പൂർമുഴി കമ്പോസ്റ്റ് രീതിയേ ഉൾക്കൊള്ളിച്ചിട്ടൂണ്ട് അവലംബം
https://issuu.com/francier/docs/aerobic_final_eng_vety
തുമ്പോലാർച്ച (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Thumbolarcha
1974ൽ പ്രദർശനത്തിനെത്തിയ മലയാളചിത്രമാണ് തുമ്പോലാർച്ച .
എക്സൽ പ്രൊഡക്ഷൻസിന്റെ ബാനറിൽ കുഞ്ചാക്കോയാണ് ഈ ചിത്രം സംവിധാനം ചെയ്തത്.
വടക്കൻപാട്ടിലെ വീരനായികയായ തുമ്പോലാർച്ചയുടെ വീരകഥയ്ക്ക് ശാരംഗപാണിയാണ് ചലച്ചിത്രഭാഷ്യം നല്കിയത്.
1974 ആഗസ്റ്റ് 23നു എക്സൽ പ്രൊഡക്ഷൻസ് ഈ ചിത്രം പ്രദർശനശാലകളിലെത്തിച്ചു.
അഭിനേതാക്കൾ പ്രേംനസീർ ഷീല ഉമ്മർ തിക്കുറിശ്ശി ശ്രീവിദ്യ ഗോവിന്ദൻകുട്ടി അടൂർ ഭാസി സുമിത്ര എസ്.പി. പിള്ള ജി.കെ. പിള്ള അടൂർ പങ്കജം പങ്കജവല്ലി രാജകോകിലം അണിയറ പ്രവർത്തകർ നിർമ്മാണം കുഞ്ചാക്കോ സംവിധാനം കുഞ്ചാക്കോ തിരക്കഥ ശാരംഗപാണി സംഭാഷണം ശാരംഗപാണി ഗാനരചന വയലാർ രാമവർമ്മ സംഗീതസംവിധാനം ദേവരാജൻ ചിത്രസംയോജനം ടി.ആർ. ശേഖർ കലാസംവിധാനം അങ്കമുത്തു ഗായകർ കെ.ജെ. യേശുദാസ് എൽ.ആർ. ഈശ്വരി ലതാ രാജു പി. മാധുരി പി. സുശീല ഗാനങ്ങൾ
വയലാർ രാമവർമ്മ രചിച്ച് ദേവരാജൻ ഈണം പകർന്ന 8 ഗാനങ്ങളാണ് ഈ ചിത്രത്തിൽ ഉൾപ്പെടുത്തിയിരുന്നത്.
അവലംബം പുറത്തേക്കുള്ള കണ്ണികൾ വർഗ്ഗം: വർഗ്ഗം:ശാരംഗപാ
തുമ്പൂർ ഇംഗ്ലീഷ് വിലാസം https://ml.wikipedia.org/wiki/Thumbur
10°17′51″N 76°15′24″E ﻿ / ﻿ 10.297634°N 76.256602°E ﻿ / 10.297634; 76.256602
കേരളത്തിലെ തൃശ്ശൂർ ജില്ലയിലെ വേളൂക്കര ഗ്രാമപഞ്ചായത്തിലെ ഒരു ഗ്രാമമാണ് തുമ്പൂർ .
തൃശ്ശൂർ പട്ടണത്തിൽ നിന്ന് 28 കിലോമീറ്റർ ദൂരത്തിലും ഇരിങ്ങാലക്കുട നഗരത്തിൽ നിന്ന് 11 കിലോമീറ്റർ ദൂരത്തിലും, ചാലക്കുടി പട്ടണത്തിൽ നിന്ന് 12 കിലോമീറ്റർ ദൂരത്തിലും സ്ഥിതി ചെയ്യുന്ന ഒരു പ്രദേശമാണ് തുമ്പൂർ.
അധികാരപരിധികൾ പാർലമെന്റ് മണ്ഡലം - തൃശൂർ , മുകുന്ദപുരം എന്നാണ് പഴയ പേര്.
നിയമസഭ മണ്ഡലം - ഇരിങ്ങാലക്കുട വിദ്യഭ്യാസ ഉപജില്ല - മാള വിദ്യഭ്യാസ ജില്ല - ഇരിങ്ങാലക്കുട വില്ലേജ് - കൊറ്റനല്ലൂർ പോലിസ് സ്റ്റേഷൻ - ആളൂർ പ്രധാന സ്ഥാപനങ്ങൾ തുമ്പൂർ_പള്ളി തുമ്പൂർ പള്ളി - സീറോ മലബാർ കത്തോലിക്കാ സഭയുടെ പള്ളി തുമ്പൂർ എയ്ഡഡ് യു.പി വിദ്യാലയം തുമ്പൂർ റൂറൽ ഹൈസ്കൂൾ തുമ്പൂർ എസ്.എച്ച്.എൽ.പി.ജി വിദ്യാലയം എത്തിച്ചേരാനുള്ള വഴി
റോഡ് വഴി - എൻ.എച്ച് 47 ൽ തൃശ്ശൂർ-എറണാകുളം വഴിയിൽ, കൊടകരയിൽ നിന്ന് 10 കിലോമീറ്റർ, ചാലക്കുടിയിൽ നിന്ന് 12 കിലോമീറ്റർ ദൂരത്തിൽ സ്ഥിതി ചെയ്യുന്നു.
തൃശ്ശൂർ - കൊടുങ്ങല്ലൂർ സംസ്ഥാനപാതയിൽ വെള്ളാങ്ങല്ലൂരിൽ നിന്ന് 4 കി.
റെയിൽ വഴി - അടുത്തുള്ള റെയിൽ‌വേ സ്റ്റേഷൻ ചാലക്കുടി ദൂരം 10 കിലോമീറ്റർ, ഇരിഞ്ഞാലക്കുട , ദൂരം 6 കിലോമീറ്റർ എന്നിവയാണ്.
വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം), ദൂരം 35 കിലോമീറ്റർ.
തുമ്പൂർ ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു.
കൊമ്പൊടിഞ്ഞാമാക്കൽ കടുപ്പശ്ശേരി കൊറ്റനെല്ലൂർ പുത്തൻചിറ ചിത്രശാല * തുമ്പൂർ എസ്.എച്ച്.എൽ.പി.ജി വിദ്യാലയം * തുമ്പൂർ റൂറൽ ഹൈസ്കൂൾ തുമ്പൂർ എയ്ഡഡ് യു.പി വിദ്യാലയം തുമ്പൂർ എയ്ഡഡ് യു.പി വിദ്യാലയം
തുമ്പൂർമുഴി
കേരളത്തിലെ തൃശ്ശൂർ ജില്ലയിലെ ചാലക്കുടിപ്പുഴയുടെ തീരത്താണ് തുമ്പൂർമുഴി എന്ന ഗ്രാമം.
തുമ്പൂർമുഴി തടയണ
ചാലക്കുടി ജലസേചനപദ്ധതിയുടെ ഭാഗമായി ചാലക്കുടി പുഴയിൽ ചാലക്കുടിക്കും അതിരപ്പള്ളിയ്ക്കും ഇടയിൽ തുമ്പൂർമുഴി എന്ന ഗ്രാമത്തിൽ പണിതിരിക്കുന്ന തടയണയാണ് ഈ ഗ്രാമത്തിന്റെ പ്രധാന ആകർഷണകേന്ദ്രം.
തുമ്പൂർമുഴി തൂക്കുപാലം
ശുദ്ധമായ പാരമ്പര്യം ഉള്ള 23 വെച്ചൂർ കാളകളും ഇവിടെ ഉണ്ട്.
പെരിങ്ങൽക്കുത്ത് അണക്കെട്ട് വാഴച്ചാൽ വെള്ളച്ചാട്ടം ചാർപ്പ വെള്ളച്ചാട്ടം അതിരപ്പിള്ളി വെള്ളച്ചാട്ടം ഡ്രീം വേൾഡ് അക്വാ തീം പാർക്ക് - ജലക്രീഡാ വിനോദ ഉദ്യാനം സിൽവർ സ്റ്റോം വാട്ടർ തീം പാർക്ക് - ഈ ജലക്രീഡ വിനോദ ഉദ്യാനത്തോട് ചേർന്ന് വലിയൊരു അലങ്കാര മൽസ്യ കേന്ദ്രവുമുണ്ട് ചിത്രശാല വലതുകനാൽ കവിഞ്ഞൊഴുകുന്നു ഇടതുകനാൽ കവിഞ്ഞൊഴുകുന്നു തുമ്പൂർമുഴി തടയണ തുമ്പൂർമുഴി തടയണ തൂക്കുപാലം തൂക്കുപാലം തടയണയുടെ ദൃശ്യം Thumboormuzhi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പഴശ്ശിരാജാവും ഈസ്റ്റ് ഇന്ത്യ കമ്പനിയും തമ്മിലുള്ള യുദ്ധങ്ങൾ ഇംഗ്ലീഷ് വിലാസം https://ml.wikipedia.org/wiki/Cotiote_War
1793 മുതൽ 1806 വരെ കേരള വർമ്മ പഴശ്ശിരാജാവും ഈസ്റ്റ് ഇന്ത്യ കമ്പനിയും തമ്മിൽ ധാരാളം യുദ്ധങ്ങൾ നടന്നു.
ഇവ Cotiote War എന്ന് അറിയപ്പെടുന്നു.
തന്റെ രാജ്യത്തിന്റെ സ്വാതന്ത്ര്യം നിലനിർത്തുക എന്ന ഉദ്ദ്യേശം പഴശ്ശിരാജാവിനുള്ളപ്പോൾ എങ്ങനെയും അതിനെ തകർത്ത് കൈവശപ്പെടുത്തൽ ആയിരുന്നു കമ്പനിയുടെ ലക്ഷ്യം.
സ്വാതന്ത്ര്യത്തിനുള്ള ദാഹവും സ്വാതന്ത്ര്യത്തെപ്പറ്റി നേരത്തെയുള്ള വാഗ്ദാനങ്ങളിൽ നിന്നും ബ്രിട്ടീഷുകാർ പിന്നോക്കം പോയതും തന്റെ അനുചരന്മാരായ കൈതേരി അമ്പുവിനും കണ്ണവത്ത് ശങ്കരൻ നമ്പ്യാർക്കും ബ്രിട്ടീഷുകാരിൽ നിന്നും നിരന്തരം നേരിടേണ്ടിവന്ന അനുശാസനങ്ങളും ഈ യുദ്ധങ്ങൾ ഉണ്ടാവാനുള്ള കാരണങ്ങളാണ്.
ഇന്ത്യ പിടിച്ചെടുക്കാനുള്ള യുദ്ധങ്ങളിൽ ബ്രിട്ടീഷുകാർക്ക് ചെയ്യേണ്ടിവന്ന ഏറ്റവും ദൈർഘ്യമേറിയ യുദ്ധങ്ങളാണ് ഇവ.
ആംഗ്ലോ-മൈസൂർ യുദ്ധങ്ങളേക്കാളും ആംഗ്ലോ-മറാത്ത യുദ്ധങ്ങളേക്കാളും സിക്കു യുദ്ധങ്ങളേക്കാളും പോളിഗാർ യുദ്ധങ്ങളേക്കാളും ദീർഘമായിരുന്നു പഴശ്ശി യുദ്ധങ്ങൾ.
ബ്രിട്ടീഷുകാരുടെ ഇന്ത്യായുദ്ധങ്ങളിൽ ഏറ്റവും രക്തരൂഷിതമായവയും പഴശ്ശിയുദ്ധങ്ങളായിരുന്നു.
10 വർഷത്തെ യുദ്ധത്തിൽ എതിരിട്ട ബ്രിട്ടീഷ് സേനകളുടെ 80 ശതമാനവും നഷ്ടമായി.
ആറളത്തെയും വയനാട്ടിലെയും മലകളിലെ കാടുകളെ ചുറ്റിപ്പറ്റി ഗറില്ലായുദ്ധമുറകളായിരുന്നു പഴശ്ശിയുടെ സേനകൾ ഉപയോഗിച്ചിരുന്നത്.
യഥാർത്ഥയുദ്ധം നടക്കുന്ന മേഖലകൾ മൈസൂർ മുതൽ അറബിക്കടൽ വരെയും കുടക് മുതൽ കോയമ്പത്തൂർ വരെയും വ്യാപിച്ചിരുന്നു.
ഏറ്റവും രൂഷമായ യുദ്ധം നടന്നത് 1797, 1800 മുതൽ 1801 വരെ, 1803 മുതൽ 1804 എന്നീ വർഷങ്ങളിലായിരുന്നു നിരന്തരമായ തിരിച്ചടികൾ നേരിടേണ്ടി വന്ന ബ്രിട്ടീഷ് സൈന്യത്തിന് ബോംബെ റജിമെന്റിനെ തിരിച്ചുവിളിച്ച് പകരം മദിരാശി റജിമെന്റിനെ വിന്യസിക്കേണ്ടിയും വന്നിട്ടുണ്ട്.
1803 -ൽ 8000 ഉണ്ടായിരുന്ന സേനാബലം 1804 -ന്റെ തുടക്കത്തിൽ 14000 ആക്കി ഉയർത്തിയിരുന്നു.
ആർതർ വെല്ലസ്ലി തോറ്റ എക യുദ്ധമാണ് പഴശ്ശിയുദ്ധം.
പഴശ്ശിരാജാവ് ജീവിച്ചിരിക്കുമ്പോൾ യുദ്ധം ജയിക്കാൻ സാധ്യമല്ലെന്ന് അദ്ദേഹം പറഞ്ഞിട്ടുണ്ട്.
അതു ശരിയായിത്തീരുകയും ചെയ്തു.
1805 നവമ്പർ 30 -ന് പഴശ്ശിരാജാവ് മരിച്ച് ഏതാനും മാസങ്ങൾക്കുള്ളിൽത്തന്നെ പഴശ്ശിയുദ്ധം തീരുകയും ചെയ്തു.
യുദ്ധാനന്തരം പഴശ്ശിയുടെ രാജ്യം മലബാർ ജില്ലയുടെ ഭാഗമാവുകയും ചെയ്തു.
തുടക്കത്തിൽ 6000 പടയാളികൾ ഉണ്ടാായിരുന്ന ഇംഗ്ലീഷുകാർ പിന്നീട് 1800 -ൽ 8000 ആയും 1804 -ൽ 14000 ആയും ഉയർത്തിയിരുന്നു.
1800 മുതൽ 1804 വരെ ആർതർ വെല്ലസ്ലിക്കായിരുന്നു യുദ്ധത്തിന്റെ ചുമതല.
കൃത്യമായി എത്ര സൈന്യം പഴശ്ശിക്ക് ഉണ്ടായിരുന്നുവെന്ന് അറിയില്ല.
ഏതാണ്ട് 2000 -നും 6000 -നും ഇടയ്ക്ക് ആയേക്കാമെന്ന് കരുതുന്നു.
തോക്കുകൾ ധാരാളമായി ഉണ്ടായിരുന്നെങ്കിലും വെടിമരുന്ന് ക്ഷാമം പഴസ്സിസൈന്യത്തിന് ഉണ്ടായിരുന്നു അതിനാൽ 1799 -നു ശേഷം അമ്പും വില്ലും വാളുമായിരുന്നു പ്രധാന ആയുധങ്ങൾ.
10 വർഷത്തെ യുദ്ധത്തിൽ ബ്രിട്ടീഷുകാർക്ക് അവരുടെ 80 ശതമാനം യൂറോപ്പുകാരായ സൈനികരെയും സിപ്പായികളെയും നഷ്ടമായി.
പഴശ്ശി സൈന്യത്തിലെ ആൾനാശത്തെപ്പറ്റി കൃത്യമായ കണക്കുകൾ ലഭ്യമല്ല.
പഴുതാരകാളി ഇംഗ്ലീഷ് വിലാസം https://ml.wikipedia.org/wiki/Helminthostachys_zeylanica
തെക്കുകിഴക്കൻ ഏഷ്യയിലും ഓസ്ട്രേലിയയിലും കാണപ്പെടുന്ന ഒരിനം ഔഷധ സസ്യമാണ് പഴുതാര കാളി എന്നറിയപ്പെടുന്ന ഹെൽമിന്തോസ്റ്റാക്കൈസ് സെയ്‌ലാനിക ( ശാസ്ത്രീയനാമം : Helminthostachys zeylanica ) ചതുപ്പു നിറഞ്ഞ പുഴയോര മേഖലയിൽ ധാരാളമായി കാണപ്പെടുന്ന ഈ സസ്യത്തിന്റെ എല്ലാ ഭാഗങ്ങളും ഔഷധ ഗുണമുള്ളതാണ്.
പഴുതാരച്ചെടി
ന്യൂ ഗിനിയയിൽ നിന്നും സോളമൻ ദ്വീപുകളിൽ നിന്നുമുള്ള നോട്ട് വീഡ് കുടുംബത്തിലെ ഒരു ഇനം സസ്യമാണ് പഴുതാരച്ചെടി ( ശാസ്ത്രീയനാമം : Muehlenbeckia platyclada ) - ( പര്യായപദം Homalocladium platycladum ).
പ്യൂർട്ടോ റിക്കോ , ഇന്ത്യ , ബൊളീവിയ , മഡഗാസ്കർ , നിക്കരാഗ്വ , പാകിസ്ഥാൻ എന്നിവയുൾപ്പെടെ മറ്റ് ഉഷ്ണമേഖലാ പ്രദേശങ്ങളിലും ഇത് തദ്ദേശീയമാണ്.
പരന്നതും കൂട്ടിയോജിപ്പിച്ചപോലുള്ളതും പച്ചനിറമുള്ളതുമായ തണ്ടുകളും അമ്പ് ആകൃതിയിലുള്ള ഇലകളുമുള്ള നിത്യഹരിത കുറ്റിച്ചെടിയാണിത്.
ഈ കുറ്റിച്ചെടിക്ക് പടരുന്നതും കയറുന്നതുമായ പ്രവണതകളുണ്ട്.
പൂക്കൾ ഹ്രസ്വകാലവും ഒതുക്കമുള്ളതുമാണ്.
നല്ലവെളിച്ചമുള്ളയിടത്ത് ഈർപ്പമുള്ള നല്ല നീർവാർച്ചയുള്ള മണ്ണിൽ വളരുന്നു.
പിഎച്ച് 5.5 മുതൽ 6 വരെ ഉള്ള മണൽ കലർന്ന പശിമരാശി മുതൽ കളിമണ്ണ് വരെയുള്ള മണ്ണിലും ഇത് നന്നായി വളരുന്നു.
കുറച്ച് തണൽ, ചൂട്, ഈർപ്പം എന്നിവ സഹിക്കും..
ഇരുണ്ട പച്ച നിറത്തിലുള്ള ഇലകൾ, നീളമേറിയതും, പരന്നതും, പരന്ന തണ്ടിൽ മാറിമാറി ക്രമീകരിച്ചിരിക്കുന്നതുമാണ്.
പൂക്കൾ ചെറുതാണ്, വെള്ള മുതൽ ഇളം പിങ്ക് വരെ.
വസന്തത്തിന്റെ ആരംഭം മുതൽ അവസാനം വരെ പൂക്കുന്നു.
പഴശ്ശിരാജ സ്മാരകം ഇംഗ്ലീഷ് വിലാസം https://ml.wikipedia.org/wiki/Pazhassi_tomb പഴശ്ശിരാജാ സ്മാരകം
കേരളത്തിലെ വയനാട് ജില്ലയിലെ പഴശ്ശിരാജയുടെ ശവകുടീരമാണ്‌ പഴശ്ശിരാജാ സ്മാരകം എന്നറിയപ്പെടുന്നത്.
വിനോദ സഞ്ചാരികളുടെ ഒരു ആകർഷണ കേന്ദ്രമാണ് ഈ സ്ഥലം.
വടക്കൻ വയനാടിൽ മാനന്തവാടിയിൽ ആണ് പഴശ്ശിരാജാവിന്റെ ഈ സ്മാരകം.
ഇന്ന് ഇത് ഒരു വിനോദസഞ്ചാര കേന്ദ്രവും ആണ് വിനോദസഞ്ചാരികൾക്കായി ബോട്ട് യാത്ര സൗകര്യങ്ങളും കുട്ടികൾക്കായി വിനോദ വസ്തുക്കളും ഇവിടെ ഉണ്ട്.
ഒരു മത്സ്യ വളർത്തൽ കേന്ദ്രവും (അക്വേറിയം) ഇവിടെ ഉണ്ട്.
1805 നവംബർ 30 - ന് വയനാട്ടിലെ മാവിലാംതോട് എന്ന സ്ഥലത്തുവെച്ച് ബ്രിട്ടീഷുകാരാൽ കൊല്ലപ്പെടുകയോ വൈരക്കല്ലു വിഴുങ്ങി അവർക്കു പിടികൊടുക്കാതെ ആത്മഹത്യ ചെയ്യുകയോ ചെയ്തു.
ബ്രിട്ടിഷുകാർ മൃതദേഹം ഔദ്യോഗിക ബഹുമതികളോടെ മാനന്തവാടിയിൽ എത്തിച്ച് സംസ്‌കരിച്ചു.
വീരപഴശ്ശി എന്നും കേരള സിംഹം എന്നും അദ്ദേഹം അറിയപ്പെടുന്നു.
കൽ‌പറ്റയിൽ നിന്നും 32 കിലോമീറ്റർ വടക്കു കിഴക്കായി ആണ് മാനന്തവാടി സ്ഥിതിചെയ്യുന്നത്.
ബ്രിട്ടീഷുകാർ പിടികൂടുന്നതു വരെ പഴശ്ശി ഒളിവിൽ താമസിച്ചിരുന്നത് പുൽ‌പള്ളി ഗുഹയിൽ ആയിരുന്നു.
1980ൽ സംസ്ഥാന പുരാവസ്തുവകുപ്പ് പഴശ്ശികുടീരം സംരക്ഷിത സ്മാരകമായി പ്രഖ്യാപിച്ചു.
2010 ഡിസംബറിൽ ഇവിടെ സ്ഥാപിച്ച മ്യൂസിയത്തിൽ ചരിത്ര ഗ്യാലറി, ആദിവാസി ഗ്യാലറി, പൈതൃക ഗ്യാലറി, നാണയ ഗ്യാലറി, ഇൻട്രോഡക്ടറി ഗ്യാലറി തുടങ്ങിയ വിഭാഗങ്ങളുണ്ട് അവലംബം വയനാട് എൻ.ഐ.സി. വെബ് വിലാസം Archived 2007-04-08 at the Wayback Machine .
പഴുക്കാമറ്റം ഭഗവതി ക്ഷേത്രം
ചേലാമറ്റം എന്ന ഗ്രാമത്തിന്റെ തെക്ക്-കിഴക്കേ ഭാഗത്തായാണ് ഏകദേശം 1000 വർഷത്തിനുമേൽ പഴക്കം കരുതുന്ന ഈ ക്ഷേത്ര സമുച്ചയം.
ഒന്നിലധികം ഭദ്രകാളി പ്രതിഷ്ഠ ഉണ്ടെന്നതാണ് ഈ ക്ഷേത്രത്തെ വിശിഷ്ടമാക്കുന്നത്‌.
തുല്യ പ്രാധാന്യത്തോടെ മഹാവിഷ്ണുവും  ഉപദേവതകളായി  ശ്രീ ധർമ ശാസ്താവ്, സർപ്പങ്ങൾ എന്നിവയും പഞ്ചമുർത്തി, രക്ഷസ്സ്  തുടങ്ങിയവയും ആചരിച്ചു വരുന്നു.
മീന മാസത്തിലെ ഭരണി നക്ഷത്രത്തിനാണ്  ഇവിടെ പ്രാധാന്യം.
പഴുക്ക എന്ന് പേരായ ഒരു പുലയ സ്ത്രീ ഒരിക്കൽ പുല്ലറുക്കാനായി തൊട്ടടുത്തുള്ള ഞരളക്കാവ്  എന്നാ കാവിനുള്ളിൽ കയറി എന്നും അവിടെ വച്ച് അരിവാൾ ഒരു കല്ലിൽ തട്ടിയപ്പോൾ രക്തം വമിച്ചു എന്നും പറയപ്പെടുന്നു.
തുടർന്ന് ഭയചകിതയായ ഈ സ്ത്രീ ഈ വിവരം മേൽപ്പറഞ്ഞ ഇല്ലക്കാരെ അറിയിക്കുകയായിരുന്നു.
തുടർന്ന് നടന്ന ദേവപ്രശ്ന വിധി പ്രകാരം, ഒരു തറ പണിത് അവിടെത്തന്നെ വച്ചായിരുന്നു പൂജ.
എന്നാൽ കാലക്രമേണ ഇന്ന് കാണുന്ന പ്രദേശത്തേക്ക് മാറ്റി ഒരു ചെറിയ ക്ഷേത്രം നിർമിച്ച് ഭഗവതിയെ അവിടെ പ്രതിഷ്ടിച്ചു.
അന്ന് ദേവ ചൈതന്യം ആദ്യമായി അറിഞ്ഞത് ഈ സ്ത്രീ ആയതുകൊണ്ടാണ്‌ ക്ഷേത്രത്തിനു പഴുക്കാമറ്റം എന്ന പേര് സിദ്ധിച്ചത്‌.
കാലങ്ങൾക്ക് മുൻപ്  നാടുവാഴിത്തം നിലവിലുണ്ടായിരുന്ന വല്ലം ദേശത്ത് 32 -ൽ അധികം വരുന്ന തദ്ദേശീയരായ ബ്രാഹ്മണ സമൂഹം ആചരിച്ചു വന്നിരുന്ന ദേശ ദേവതയായാണ് ഈ ക്ഷേത്രം കരുതപ്പെടുന്നത്.
എന്നാൽ ദേശത്തെ ഭരണവ്യവസ്ഥയിൽ അസംതൃപ്തരായ ബ്രാഹ്മണർ അവിടം വിട്ടു പോകാൻ നിർബന്ധിതരായപ്പോൾ കാലക്രമേണ ക്ഷേത്രവും മറ്റ് അനുബന്ധ സ്വത്തുക്കളും ഇവിടത്തെ ബ്രാഹ്മണനാൽ സംബന്ധം ചെയ്യപ്പെട്ട നായർ തറവാടായ അറയ്ക്കൽ തറവാട്ടിലെ വലിയമ്മക്ക്  വന്നു ചേർന്നു.
തുടർന്ന് ഇങ്ങോട്ട് ഇപ്പറഞ്ഞ കുടുംബക്കാരാണ് ക്ഷേത്ര മേൽനോട്ടം നടത്തി വരുന്നത്.
ഇവിടത്തെ മറ്റൊരു പ്രധാന പ്രതിഷ്ഠ ശ്രീ മഹാവിഷ്ണുവാണ്.
ഒരുകാലത്ത് ഈ ക്ഷേത്ര സന്നിധിയോട് ഏകദേശം 250 മീറ്റർ മാറി സ്ഥിതി ചെയ്തിരുന്ന അതി പ്രൌഡമായി നിലനിന്നിരുന്ന  ഒരു ക്ഷേത്രമായിരുന്നു ഇത്.
എന്നാൽ ചില സാമൂഹ്യ വിരുദ്ധരാൽ അഗ്നിക്കിരയായതുമായ ഒരു വൈഷ്ണവ ക്ഷേത്രത്തിലെ ചൈതന്യമാണ്  ഇന്ന് പഴുക്കാമറ്റത്ത് ആചരിച്ചു വരുന്നത്.
ഒരുകാലത്ത് 500 പറ കണ്ടവും 25-ഓളം ഏക്കർ ഭൂമിയും ക്ഷേത്രത്തിനു ഉണ്ടായിരുന്നു.
എന്നാൽ കാലക്രമേണ എല്ലാം ക്ഷയിച്ച് ഇന്ന് കാണുന്ന 4 ഏക്കർ ഭൂമിയായി ചുരുങ്ങി.
മറ്റുള്ള ക്ഷേത്രങ്ങളിൽ നിന്ന് വിഭിന്നമായി സർപ്പം മിഥുന രാശിയിലാണ് ഇവിടെ കുടികൊള്ളുന്നത്.
എല്ലാ വർഷവും ദേവിക്ക് കല്ലമ്പലം ശ്രീ മഹാദേവ ക്ഷേത്രത്തിൽ നിന്ന് താലവും വർഷാ വർഷം കൃത്യമായി മുടിയേറ്റും നടത്തപ്പെടുന്നു.
ക്ഷേത്ര സംരക്ഷണ സമിതിയുടെ കീഴിൽ വരുന്ന ഈ ക്ഷേത്രത്തിലെ പ്രധാന വഴിപാടുകൾ : മുടിയേറ്റ്‌ , കളമെഴുത്തും പാട്ടും , നൂറും പാലും, തുടങ്ങിയവയാണ്.
എല്ലാ വർഷവും ഉത്സവത്തോടനുബന്ധിച്ചു ശ്രീമദ്  ഭാഗവത സപ്താഹ യജ്ഞവും നവരാത്രി കാലത്ത്  ദേവി നവാഹവും  സർവൈശ്വര്യ പൂജകളും നടത്തിവരുന്നു.
ശിവരാത്രി നാളായ തിരുവാതിര നാളിൽ എല്ലാ പൌരാണിക ചിട്ടയോടും കൂടി ഇവിടെ സ്ത്രീകൾ നൊയമ്പ് നോക്കുന്നു.
എല്ലാ രാമായണ മാസത്തിലും ക്ഷേത്ര ഉപദേശക സമിതിയുടെ സഹായത്തോടെ സൌജന്യ മെഡിക്കൽ ക്യാമ്പ്‌ മുതലായ സേവനങ്ങളും ഇവിടെ നടക്കാറുണ്ട്.
ദക്ഷിണകാശി എന്ന് നാമധേയമുള്ള ചേലാമറ്റം ശ്രീകൃഷ്ണ സ്വാമി ക്ഷേത്രം ഈ ക്ഷേത്ര സങ്കേതത്തിന്റെ പടിഞ്ഞാറുമാറി 1.5 കിലോമീറ്റർ അകലത്തിൽ സ്ഥിതി ചെയ്യുന്നു.
പഴുതാര ഇംഗ്ലീഷ് വിലാസം https://ml.wikipedia.org/wiki/Centipede
ആർത്രോപോഡ് ഫൈലത്തിലെ ഒരു ജന്തുവാണ് പഴുതാര .
പല സ്ഥലങ്ങളിൽ ചാക്കാണി, ചെതുമ്പൂരൻ, കരിങ്കണ്ണി കണ്ണൂരിൽ കരിങ്ങാലി പേരുകളിൽ ഇത് അറിയപ്പെടുന്നു.
പല  ഖണ്ഡങ്ങൾ ചേർന്നതു പോലെയുള്ള ഘടനയുള്ള  ഇതിന്റെ ശരീരത്തിൽ ഓരോ ഖണ്ഡത്തിലും ഒരു ജോഡി കാലുകളുണ്ട്.
മുൻഭാഗത്തെ രണ്ട് കാലുകൾ വിഷം കുത്തിവയ്ക്കാവുന്നവയായി രൂപാന്തരം പ്രാപിച്ചിരിക്കുന്നു.
ഇവയുപയോഗിച്ച് ഇരപിടിച്ചാണ് പഴുതാരകൾ ഭക്ഷണം നേടുന്നത്.
പഴുതാരകളുടെ 8000 ലധികം വർഗ്ഗങ്ങൾ ലോകത്തുള്ളതായി കണക്കാക്കപ്പെടുന്നു.
ഇവയിൽ 3000 എണ്ണത്തിനെ തിരിച്ചറിഞ്ഞിട്ടുണ്ട്.
ആർട്ടിക് വൃത്തത്തിന് വടക്ക് ഉൾപ്പെടെ ലോകത്തിന്റെ പല ഭാഗങ്ങളിലും ഇവ കാണപ്പെടുന്നു.
ഉഷ്ണമേഖലാ മഴക്കാടുകൾ മുതൽ മരുഭൂമികൾ വരെ ഇവയ്ക്ക് വാസസ്ഥലമാണ്.
എന്നിരുന്നാലും മറ്റു ഷഡ്പദങ്ങളെയും അരാക്ക്നിഡുകളെയും പോലെ മെഴുകിന്റെ ആവരണമില്ലാത്തതിനാൽതൊലിയിലൂടെ ജലം വേഗത്തിൽ നഷ്ടപ്പെടുന്നു എന്നതുകൊണ്ട് ഈർപ്പമേറിയ ഭാഗങ്ങളിലേ ഇവയ്ക്ക് ജീവിക്കാനാകൂ.
ഇരപിടിക്കുന്ന അകശേരുകികളിൽ ഏറ്റവും വലിയ ജന്തുക്കളിലൊന്നാണ് പഴുതാര.
Scolopendra gigantea എന്ന ശാസ്ത്രനാമമുള്ള ഭീമൻ ആമസോൺ പഴുതാരയാണ് ലോകത്തിലെ ഏറ്റവും വലിയ പഴുതാര.
30 സെന്റിമീറ്റർ വരെ ഇതിന് നീളമുണ്ടാകും.
വവ്വാലുകൾ, ചിലന്തികൾ, കരണ്ടുതിന്നുന്ന ജീവികൾ മുതലായവയെ ഇത് ഭക്ഷണമാക്കുന്നു.
ചിത്രശാല പഴുതാരയുടെ ചിത്രങ്ങൾ
[[t
പഴുതറ ഇംഗ്ലീഷ് വിലാസം https://ml.wikipedia.org/wiki/Dolmen ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മഹാശിലായുഗ കാലഘട്ടത്തിൽ നിർമ്മിതമായ ഒറ്റ അറയുള്ള  കല്ലറകളെയാണ് പഴുതറകൾ അഥവാ ഡോൾമെനുകൾ എന്നു വിളിക്കുന്നത്.
വലിയ പരന്ന ഒരു കുടക്കല്ലിനെ രണ്ടോ അതിലധികമോ ലംബമായ കൽപാളികൾ താങ്ങി നിർത്തിയ നിലയിലുള്ളതാണ് സാധാരണയായി ഇവയുടെ രൂപമെങ്കിലും കൂടുതൽ സങ്കീർണ്ണമായ രൂപഭേദങ്ങളും നിലവിലുണ്ട്.
ഇന്ത്യ , അയർലന്റ് , നെതർലന്റ് , ഫ്രാൻസ് , റഷ്യ , കൊറിയ , സ്പെയിൻ , ഇറ്റലി തുടങ്ങിയ ഒട്ടേറെ രാജ്യങ്ങളിൽ ഇത്തരം ശിലാനിർ‌മ്മിതികൾ കണ്ടെത്തിയിട്ടുണ്ട്.
കേരളത്തിൽ ഇടുക്കി ജില്ലയിലെ മറയൂരിലാണ് പഴുതറകൾ കൂടുതലായി കാണപ്പെടുന്നത്.
പാലക്കാട് ജില്ലയിലെ പെരിങ്ങോട്ടുകുറിശ്ശിയിലും ഒരു പഴുതറ കണ്ടെത്തിയിട്ടുണ്ട്.
ഭൂമിശാസ്ത്രഗവേഷകരും പുരാവസ്തുഗവേഷകരും 4000 മുതൽ 5000 വർ‌ഷങ്ങൾ വരെ പഴക്കമവകാശപ്പെടുന്ന ഇത്തരം പഴുതറകൾ നവീനശിലായുഗകാലത്ത് നിർ‌മ്മിച്ചവയാണെന്ന് അഭിപ്രായപ്പെടുന്നു.
5 പാറകൾ കൊണ്ടാണിവ പ്രധാനമായും നിർ‌മ്മിയ്ക്കപ്പെടുന്നത്.
തൂണുകൾ എന്ന നിലയിൽ 4 ശിലകളും അഞ്ചാമത്തെ ശില മൂടുന്നതിനായും ആയാണ് നിർ‌മ്മിച്ചിരിയ്ക്കുന്നത്.
മറയൂരിലെ പഴുതറകൾ മറയൂരിലെ പഴുതറകൾ
എ.ഡി.200-നും ബി.സി. ആയിരത്തിനും മധ്യേ മറയൂരിലെ താഴ്‌വരയിൽ നിലനിന്ന മനുഷ്യസംസ്‌ക്കാരത്തിന്റെ അവശേഷിപ്പാണ്‌ പഴുതറകളും ഗുഹാചിത്രങ്ങളും.
ശിലായുഗത്തിന്റെ അവസാനകാലമായ മഹാശിലായുഗത്തിന്റെ (Megalithic Age) അവശേഷിപ്പാണീ കല്ലറകൾ എന്ന് കരുതുന്നു.
ഒരുവശത്ത്‌ കാന്തല്ലൂർ ‍മലനിരകൾ കോട്ടപോലെ നിൽക്കുന്നു, മറുവശത്ത്‌ ആനമുടി ഉൾപ്പെടുന്ന ഇരവികുളം ദേശീയോദ്യാനത്തിലെ ദുർഗമമായ കൊടുമുടികൾ.
മറ്റൊരു ഭാഗത്ത്‌ ചിന്നാർ വന്യജീവി സങ്കേതത്തിന്റെ ഭാഗമായ പർവതക്കെട്ടുകൾ.
നാലുവശവും കൊടുമുടികളാൽ ചുറ്റപ്പെട്ട്‌ മറഞ്ഞുപോയ ഈ താഴ്‌വരയുടെ പേര്‌ 'മറഞ്ഞിരിക്കുന്ന ഊര്‌' എന്നായി.
പഴുതറകൾ നാലുവശത്തും കൽപ്പാളികൾ വെച്ച്‌ മറച്ചിരിക്കുന്നു.
മുകളിൽ വലിയൊരു മൂടിക്കല്ല്‌.
പുരാവസ്‌തുഗവേഷകനായ ഡോ. എസ്‌.
പത്മനാഭൻതമ്പിയുടെ അഭിപ്രായത്തിൽ നന്തങ്ങാടികളും കുടക്കല്ലുകളും പഴുതറകളുമെല്ലാം മഹാശിലായുഗത്തിന്റെ സ്‌മാരകങ്ങളാണ്‌.
1974 -ലാണ്‌ മറയൂരിലെ ശിലായുഗസ്‌മാരകങ്ങളെക്കുറിച്ച്‌ ഡോ. തമ്പി പഠനം ആരംഭിക്കുന്നത്‌.
ആ പഠനം കേരളചരിത്രത്തെ 1500 വർഷം പിന്നോട്ടു നയിച്ചു.
കേരളത്തിന്‌ ഒരു ശിലായുഗസംസ്‌കാരം അവകാശപ്പെടാനില്ലെന്നു വാദിച്ച ചരിത്രപണ്ഡിതർ‌ക്കുള്ള മറുപടിയാണ്‌ മറയൂരിലെ പഴുതറകൾ.
1976 -ൽ കേരളസംസ്ഥാന പുരാവസ്‌തുവകുപ്പ്‌ മറയൂർ പഴുതറകളെ സംരക്ഷിതസ്‌മാരകങ്ങളായി പ്രഖ്യാപിച്ചെങ്കിലും ബംഗ്ലൂരിലെ ഒരു കമ്പനി പാമ്പാറിൻ തീരത്തെ ഈ പാറ ഖനനം ചെയ്യാനാരംഭിച്ചു.
റവന്യൂവകുപ്പ്‌ അതിന്‌ അനുമതിയും നൽകി.
ഗ്രാമവാസികളുടെ എതിർപ്പ്‌ അവഗണിച്ചുകൊണ്ട്‌ വെടിവച്ച് പാറപൊട്ടിക്കാനാരംഭിച്ചപ്പോൾ അത്‌ വാർത്തയായി.
അങ്ങനെയാണ്‌ കൊച്ചിയിലെ നിയമവേദി പഴുതറകളെ സംരക്ഷിക്കണമെന്നാവശ്യപ്പെട്ട്‌ ഹൈക്കോടതിയെ സമീപിക്കുന്നത്‌.
കേസ്‌ പരിഗണിച്ച സംഗിൾബഞ്ച്‌ പത്തുവർഷത്തേക്ക്‌ ഖനനത്തിന്‌ അനുമതി നൽകി.
എന്നാൽ, അപ്പീൽ പരിഗണിച്ച ജസ്റ്റിസ്‌ കെ.ടി.തോമസ്സും ജസ്‌റ്റിസ്‌ പി.ഷൺമുഖവുമടങ്ങിയ ഡിവിഷൻബഞ്ച്‌ ഖനനം നിരോധിച്ചുകൊണ്ട്‌ 1995 നവംബർ ആദ്യം വിധി പ്രസ്‌താവിച്ചു.
ഗ്രാനൈറ്റ്‌ ഖനനം പാടില്ലെന്നു മാത്രമല്ല, മറയൂരിലെ പ്രാചീനസ്‌മാരകങ്ങളെ ദേശീയസ്‌മാരകമായി പ്രഖ്യാപിച്ച്‌ സംരക്ഷിക്കാൻ കോടതി കേന്ദ്രസർക്കാരിന്‌ നിർദ്ദേശവും നൽകി.
പെരിങ്ങോട്ടുകുറിശ്ശിയിലെ പഴുതറ പഴുതറ
പാലക്കാട്‌ ജില്ലയിൽ പെരിങ്ങോട്ടുകുറിശ്ശി പഞ്ചായത്തിലെ ആയക്കുറിശ്ശി എന്ന സ്ഥലത്ത് ഒരു പഴുതറ സ്ഥിതി ചെയ്യുന്നുണ്ട്.
പ്രശസ്തമായ ചൂലനൂർ മയിൽസങ്കേതത്തിൽ നിന്ന് മൂന്ന് കിലോമീറ്റർ മാത്രം അകലെ, അതിൻറെ തുടർച്ചയെന്നോണം സ്ഥിതിചെയ്യുന്ന ഒരു കുന്നിൻപുറത്താണ് ഈ പഴുതറ ഉള്ളത്.
ഇവിടെയുള്ള കുന്നിൻപുറങ്ങളിൽ നിന്നും പാലക്കാട്‌ ജില്ലയുടെ മിക്ക അതിർത്തികളും കാണാം.
മഴ വെള്ള പാച്ചിലിൽ മണ്ണും കല്ലും അടിഞ്ഞ്, പഴുതറയുടെ ആഴം കുറഞ്ഞതൊഴിച്ചാൽ പ്രത്യക്ഷത്തിൽ ഒരു കോട്ടവും ഈ പഴുതറയ്ക്ക് പറ്റിയിട്ടില്ല.
Dolmens എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പഴശ്ശിരാജാ (1964-ലെ ചലച്ചിത്രം)
കുഞ്ചാക്കോ സംവിധാനം ചെയ്ത് 1964-ൽ പുറത്തിറങ്ങിയ മലയാളചലച്ചിത്രമാണ് പഴശ്ശിരാജാ .
കൊട്ടാരക്കര ശ്രീധരൻ നായർ പഴശ്ശിരാജയായി വേഷമിട്ടു.